pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รฟท. เปิดจองตั๋วขบวนรถพิเศษนำเที่ยวรถจักรไอน้ำพาแม่เที่ยว ย้อนวันวานสู่เมืองแปดริ้ว
วันพฤหัสบดีที่ 13 กรกฎาคม 2566
รฟท. เปิดจองตั๋วขบวนรถพิเศษนําเที่ยวรถจักรไอน้ําพาแม่เที่ยว ย้อนวันวานสู่เมืองแปดริ้ว
เนื่องในโอกาสวันแม่แห่งชาติ เริ่มจําหน่ายตั๋วโดยสาร วันที่ 14 กรกฎาคม 2566 เป็นต้นไป
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) กระทรวงคมนาคม เปิดเผยว่า เนื่องในโอกาสมหามงคลวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และวันแม่แห่งชาติ 12 สิงหาคม 2566 รฟท. ได้จัดขบวนรถพิเศษนําเที่ยวรถจักรไอน้ํา เส้นทางกรุงเทพ - ฉะเชิงเทรา เพื่อร่วมแสดงออกถึงความจงรักภักดี และน้อมสํานึกในพระมหากรุณาธิคุณที่ได้ทรงปฏิบัติพระราชกรณียกิจเพื่อประโยชน์สุขแห่งอาณาราษฎรนานัปการ พร้อมกับเปิดโอกาสให้ประชาชนได้ร่วมเป็นส่วนหนึ่งในการเดินทาง ย้อนอดีตบนเส้นทางรถไฟสายเมืองแปดริ้ว เริ่มเปิดจําหน่ายตั๋วโดยสารพร้อมกันทั่วประเทศ วันที่ 14 กรกฎาคม 2566 ตั้งแต่เวลา 08.30 น. เป็นต้นไป
สําหรับการจัดขบวนรถพิเศษนําเที่ยวรถจักรไอน้ําเส้นทางประวัติศาสตร์ กรุงเทพ - ฉะเชิงเทรา - กรุงเทพ รฟท. ได้นําหัวรถจักรไอน้ํา รุ่นแปซิฟิก หมายเลข 824 และ 850 รุ่นหลังสงครามโลกครั้งที่ 2 ผลิตโดยบริษัท นิปปอน ชาร์เรียว จํากัด เริ่มนํามาใช้งานตั้งแต่ปี 2492 ซึ่งปัจจุบันได้เก็บรักษาและซ่อมบํารุงอยู่ที่โรงรถจักรธนบุรีมาให้บริการลากจูง ขบวนที่ 903/904 ออกจากสถานีกรุงเทพ (หัวลําโพง) เวลา 08.10 น. ถึงสถานีฉะเชิงเทรา เวลา 09.50 น. จากนั้นนักท่องเที่ยวมีเวลาเดินทางไหว้พระขอพรสถานที่ศักดิ์สิทธิ์ชื่อดังในจังหวัดฉะเชิงเทรา และช้อปสุดคุ้มกับสินค้าขึ้นชื่อของชุมชนในจังหวัดฉะเชิงเทรา โดยใช้เวลาประมาณ 6 ชั่วโมง และเดินทางกลับออกจากสถานีฉะเชิงเทรา เวลา 16.30 น. ถึงกรุงเทพ (หัวลําโพง) เวลา 18.10 น.
ทั้งนี้ ขบวนรถจะออกจากสถานีกรุงเทพ (หัวลําโพง) และหยุดรับ - ส่งผู้โดยสารที่สถานีมักกะสัน คลองตัน และหัวหมาก ซึ่งนักท่องเที่ยวสามารถขึ้น/ลงตามสถานีดังกล่าวได้ ขณะเดียวกันประชาชนทั่วไปที่ไม่ได้เดินทางแต่อาศัยอยู่ใกล้เคียงเส้นทางรถไฟสายกรุงเทพ - ฉะเชิงเทรา สามารถร่วมบันทึกความทรงจํา ถ่ายภาพหัวรถจักรไอน้ําในเส้นทางที่ขบวนรถวิ่งผ่านได้เช่นกัน
สําหรับอัตราค่าโดยสาร รถธรรมดาชั้น 3 ไป - กลับ ผู้ใหญ่/เด็ก ราคา 299 บาท และตู้โดยสารปรับอากาศ (รถโอทอป) ราคา 799 บาท บริการอาหารว่างและน้ําดื่มทั้งเที่ยวไป - กลับ ผู้สนใจสามารถติดต่อซื้อตั๋วโดยสารและสํารองที่นั่งล่วงหน้า (สูงสุด 30 วัน) ด้วยระบบ D-Ticket หรือที่สถานีรถไฟทุกแห่งทั่วประเทศ สอบถามข้อมูลเพิ่มเติมที่ศูนย์บริการข้อมูลลูกค้าสัมพันธ์ โทร. 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-บีโอไอต้อนรับประธานสถาบันวิจัยมิตซูบิชิ
วันพฤหัสบดีที่ 13 กรกฎาคม 2566
บีโอไอต้อนรับประธานสถาบันวิจัยมิตซูบิชิ
บีโอไอต้อนรับประธานสถาบันวิจัยมิตซูบิชิ
บีโอไอต้อนรับประธานสถาบันวิจัยมิตซูบิชิ
นายชนินทร์ ขาวจันทร์ รองเลขาธิการคณะกรรมการส่งเสริมการลงทุน (บีโอไอ) (ที่ 5 จากซ้าย)ให้การต้อนรับ นายทาคาชิ โมริซากิ (Mr. Takashi Morisaki) ประธานคณะกรรมการสถาบันวิจัยมิตซูบิชิ หรือ Mitsubishi Research Institute (MRI) ประเทศญี่ปุ่น (ที่ 4 จากซ้าย) พร้อมคณะ ในโอกาสเข้าพบเพื่อแนะนําหน่วยงานซึ่งทําหน้าที่ศึกษาวิจัยเชิงนโยบายแก่รัฐบาลญี่ปุ่น และเป็นที่ปรึกษาแก่บริษัทชั้นนําของประเทศญี่ปุ่น โอกาสนี้ทั้งสองฝ่ายได้แลกเปลี่ยนทัศนะเรื่องปัจจัยต่าง ๆ ที่จะช่วยให้เกิดการขยายการลงทุนจากประเทศญี่ปุ่นทั้งภาคผลิต และภาคบริการในประเทศไทยให้มากยิ่งขึ้น ณ สํานักงานใหญ่บีโอไอ ถ. วิภาวดีรังสิต เมื่อเร็ว ๆ นี้
รัฐบาลไทย-ข่าวทำเนียบรัฐบาล-น้องบี ขอเชิญชวนเข้าร่วมกิจกรรม "SRISAMAN RUN FOR HEALTH BY YOUR HEART 2023" ศรีสมาน เดิน-วิ่ง เพื่อสุขภาพ 2566
วันพฤหัสบดีที่ 13 กรกฎาคม 2566
น้องบี ขอเชิญชวนเข้าร่วมกิจกรรม "SRISAMAN RUN FOR HEALTH BY YOUR HEART 2023" ศรีสมาน เดิน-วิ่ง เพื่อสุขภาพ 2566
...
ชมรมกีฬาสํานักงบประมาณกลาโหม ขอเชิญชวนกําลังพลและบุคคลทั่วไป
เข้าร่วมกิจกรรม"SRISAMAN RUN FOR HEALTH BY YOUR HEART 2023"ศรีสมาน เดิน-วิ่ง เพื่อสุขภาพ 2566
ในวันอาทิตย์ที่ 6 สิงหาคม 2566 ณ สํานักงานปลัดกระทรวงกลาโหม (ศรีสมาน) จ.นนทบุรี
โดยมีวัตถุประสงค์ :เพื่อส่งเสริมให้กําลังพล และครอบครัวรวมถึงผู้สนใจทั่วไปได้ออกกําลังกายอย่างง่าย
ด้วยการเดินและวิ่งและนํารายได้ส่วนหนึ่ง จากการจัดการแข่งขัน ใช้เป็นสวัสดิการ ให้แก่กําลังพล
และครอบครัวของสํานักงบประมาณกลาโหมรวมถึงจัดซื้อเครื่องมือแพทย์ สนับสนุนให้กับ
สํานักงานแพทย์ สํานักงานสนับสนุน สํานักงานปลัดกระทรวงกลาโหม และใช้ในกิจกรรมสาธารณกุศลต่างๆ
รับสมัครตั้งแต่ 29 เม.ย. - 20 ก.ค.66
กดสมัครและดูรายละเอียดได้ที่ https://race.thai.run/srisamanrun
ติดต่อสอบถาม ชมรมกีฬาสํานักงบประมาณกลาโหม โทร. 099 6085830
รัฐบาลไทย-ข่าวทำเนียบรัฐบาล-วางมาตรการแก้ปัญหา “ประชากรวัยแรงงานลดลง” รณรงค์ให้ครอบครัว “ที่มีความพร้อม” มีบุตรไม่น้อยกว่า 2 คน
วันพฤหัสบดีที่ 13 กรกฎาคม 2566
วางมาตรการแก้ปัญหา “ประชากรวัยแรงงานลดลง” รณรงค์ให้ครอบครัว “ที่มีความพร้อม” มีบุตรไม่น้อยกว่า 2 คน
.....
ประเทศไทยก้าวเข้าสู่สังคมสูงอายุ “แบบสมบูรณ์” เมื่อปี 2564 ทําให้มีประชากรที่อายุ 60 ปีขึ้นไป ร้อยละ 20 และในปี 2579 ก็จะเข้าสู่สังคมสูงอายุ “ระดับสุดยอด” คือ มีประชากรที่อายุตั้งแต่ 60 ปี ขึ้นไป ร้อยละ 30
.
ส่งผลให้ปี 2566 เป็นปีแรกที่จํานวนประชากรเข้าสู่วัยแรงงาน อายุ 20-24 ปี ไม่สามารถชดเชยจํานวนประชากรที่ออกจากวัยแรงงานอายุ 60-64 ปีได้ ทั้งนี้เป็นผลสืบเนื่องจาก “เด็กเกิดใหม่มีแนวโน้มลดต่ําลงอย่างต่อเนื่อง”
.
จากสถิติเดิมเมื่อปี 2506 - 2526 จะพบว่ามีเด็กเกิดใหม่ไม่ต่ํากว่าปีละ 1 ล้านคน และลดลงเหลือ 502,107 คนในปี 2565 และอาจจะต่ํากว่า 500,000 คน ในปี 2566
.
ช่วงที่ผ่านมา กรมอนามัย กระทรวงสาธารณสุข เร่งขับเคลื่อนนโยบายและยุทธศาสตร์การพัฒนาอนามัยการเจริญพันธุ์แห่งชาติ ฉบับที่ 2 ฯ (มติ ครม. 18 ต.ค. 59) มาอย่างต่อเนื่อง แต่พบว่า “จํานวนการเกิดยังไม่มีแนวโน้มเพิ่มขึ้นได้” ดังนั้น
.
ทั้งนี้ เข้าสู่ระยะครึ่งแผนหลัง กรมอนามัยจึงได้เสนอ “มาตรการทางเลือก” ในการแก้ไขปัญหา :
.
• ส่งเสริมการจัดตั้งสถานพัฒนาเด็กปฐมวัยอายุต่ํากว่า 2 ปี
• เพิ่มสิทธิการลาในการเลี้ยงดูบุตรของพ่อแม่
• มาตรการ work from home / ยืดหยุ่นเวลางาน
• ลาคลอดได้ 6 เดือนโดยได้รับค่าจ้าง
• สิทธิการรักษาและสิทธิการลาเพื่อรักษาภาวะมีบุตรยาก
• การใช้ AI เข้ามาทดแทนการใช้มนุษย์ในสาขาที่มีความขาดแคลน
• เลื่อนการเกษียณอายุให้สูงขึ้น
• ส่งเสริมการออมสําหรับการเกษียณ
• ส่งเสริมการสร้างอาชีพรอง เพื่อเพิ่มรายได้ให้กับประชาชน
.
นอกจากนี้ ได้กําหนดนโยบายด้านประชากรด้วยการ “รณรงค์ให้ครอบครัวที่มีความพร้อม มีบุตรครอบครัวละไม่น้อยกว่า 2 คน”
.
สําหรับการมีบุตรนั้น จะต้องเป็นไปด้วยความสมัครใจ มีการวางแผน และมีการเตรียมความพร้อมตั้งแต่ก่อนตั้งครรภ์ รวมถึงมีการช่วยเหลือคู่ที่ประสบภาวะมีบุตรยากให้เข้าถึงบริการได้เร็วขึ้น เป็นต้น
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมการจัดหางาน จับมือ 8 บริษัทจัดหางาน ลงนาม MOU เพิ่มช่องทางเข้าถึงตำแหน่งงานว่างให้ประชาชน
วันพฤหัสบดีที่ 13 กรกฎาคม 2566
13/07/2566
กรมการจัดหางาน จับมือ 8 บริษัทจัดหางาน ลงนาม MOU เพิ่มช่องทางเข้าถึงตําแหน่งงานว่างให้ประชาชน
วันที่ 13 มิถุนายน 2566 นายไพโรจน์ โชติกเสถียร อธิบดีกรมการจัดหางาน ลงนาม MOU ร่วมกับ 8 บริษัทจัดหางาน ตั้งเป้าส่งเสริมประชาชนให้มีงานทํา เพิ่มช่องทางเข้าถึงตําแหน่งงานว่างตามความรู้
ความถนัดเพื่อวิเคราะห์ความต้องการตลาดแรงงานและแนวโน้มตลาดแรงงานของประเทศ
โดยมีนายณัฐวุฒิ ภัทรประยูร ผู้อํานวยการกองพัฒนาระบบบริการจัดหางาน กล่าวรายงาน ณ ห้องรับรอง ชั้น 5 กระทรวงแรงงาน ท่ามกลางผู้บริหาร และแขกผู้มีเกียรติ
นายไพโรจน์ โชติกเสถียร อธิบดีกรมการจัดหางาน เปิดเผยว่า การลงนามบันทึกความเข้าใจว่าด้วยความร่วมมือด้านการส่งเสริมการมีงานทําในวันนี้ เพื่อส่งเสริมให้ประชาชนมีงานทํา แก้ปัญหาการว่างงาน การขาดแคลนแรงงาน รวมทั้งเป็นแหล่งรวบรวมข้อมูลเพื่อใช้เตรียมความพร้อมวางแผนกําลังคนให้สอดคล้องกับความต้องการตลาดแรงงานตามแนวทางการพัฒนาประเทศ โดยได้รับความร่วมมือจากหน่วยงานภาคเอกชน จํานวน 8 แห่ง ได้แก่ 1) บริษัท อเด็คโก้ คอนซัลติ้ง จํากัด 2) บริษัทจัดหางาน จ๊อบบีเคเค ดอท คอม จํากัด 3) บริษัทจัดหางาน จ๊อบส์ ดีบี (ประเทศไทย) จํากัด 4) บริษัทจัดหางาน จ็อบท๊อปกัน จํากัด 5) บริษัทจัดหางาน แมนพาวเวอร์โปรเฟสชั่นแนล แอนด์ เอ็กเซ็กคูทีฟ จํากัด และ6) บริษัทจัดหางาน เพอร์ซอลเคลลี่ เอชอาร์ เซอร์วิสเซส (ประเทศไทย) จํากัด 7) บริษัทจัดหางาน สเกาท์ เอาท์ จํากัด และ 8) บริษัทจัดหางาน คีย์แมน จํากัดโดยทั้งสองฝ่ายมีข้อตกลงร่วมกัน ดังนี้
1. เชื่อมโยงตําแหน่งงานว่างกับบริษัทจัดหางานทางอิเล็กทรอนิกส์
2. แลกเปลี่ยนความร่วมมือการประชาสัมพันธ์กิจกรรมระหว่างหน่วยงาน
3. สนับสนุนวิทยากรให้ความรู้ด้านแรงงานที่เป็นประโยชน์ต่อการมีงานทําของประชาชน
4. เปิดโอกาสให้บริษัทจัดหางานเข้าร่วมกิจกรรมนัดพบแรงงานทั้งในส่วนกลางและส่วนภูมิภาค
นายไพโรจน์ กล่าวว่า กรมการจัดหางาน ได้พัฒนาระบบให้บริการจัดหางานแก่ประชาชนทุกกลุ่ม ให้มีงานทํา ตรงกับความรู้ความถนัดของตนเอง ผ่านระบบอิเล็กทรอนิกส์ (e-Service) บนแพลตฟอร์มไทยมีงานทํา ซึ่งเป็นแหล่งข้อมูลความต้องการแรงงานของหน่วยงานภาครัฐและเอกชน ด้วยการเชื่อมโยงข้อมูลตําแหน่งงานว่าง เพิ่มช่องทางและสร้างโอกาสให้แก่ประชาชนเข้าถึงงานที่หลากหลาย มีคุณภาพ เพื่อได้รับการจ้างงาน โดยเชื่อมโยงแหล่งข้อมูลด้านกําลังแรงงาน (Supply) ร่วมกับ กระทรวงอุดมศึกษา วิทยาศาสตร์ วิจัยและนวัตกรรม (อว.) กระทรวงศึกษาธิการ แหล่งข้อมูลด้านความต้องการแรงงาน (Demand) ร่วมกับ สํานักงานคณะกรรมการข้าราชการพลเรือน (ก.พ.) นายจ้าง/สถานประกอบการ และบริษัทจัดหางาน แหล่งข้อมูลด้านการฝึกอบรมทักษะ
ฝีมือแรงงาน (Up-skill/Re-skill) ร่วมกับ กรมพัฒนาฝีมือแรงงงาน สถาบันคุณวุฒิวิชาชีพ (องค์การมหาชน) สํานักงานส่งเสริมเศรษฐกิจดิจิทัล (depa) ให้ประชาชนได้รับความสะดวกและเลือกใช้บริการได้ตรงตามความต้องการ
“การส่งเสริมการมีงานทําให้ครอบคลุมทุกด้าน จําเป็นต้อง สานงานต่อ ก่องานใหม่ สร้างความร่วมมือกัน ขอขอบคุณ หน่วยงานภาคเอกชนทั้ง 8 แห่ง ที่ร่วมลงนาม MOU ในครั้งนี้ เพื่อขับเคลื่อนระบบช่วยเหลือผู้ว่างงานให้กลับเข้าสู่ตลาดแรงงานร่วมกับกรมการจัดหางาน” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-​ข่าวดี! รับชายไทยทำงานภาคเกษตรและปศุสัตว์เกาหลีใต้กว่า 2 พันคน
วันพฤหัสบดีที่ 13 กรกฎาคม 2566
13/07/2566
​ข่าวดี! รับชายไทยทํางานภาคเกษตรและปศุสัตว์เกาหลีใต้กว่า 2 พันคน
กรมการจัดหางาน กระทรวงแรงงาน เปิดรับสมัครทดสอบภาษาเกาหลีและทักษะการทํางาน (Point System) ครั้งที่ 13 (เพศชาย) เพื่อไปทํางานเกาหลีใต้ในกิจการเกษตรและปศุสัตว์ จํานวน 2,513 อัตรา สมัครได้ตั้งแต่บัดนี้ถึง 14 กรกฎาคม 2566
นายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางานเปิดรับสมัครทดสอบภาษาเกาหลีและทักษะการทํางาน (Point System) ครั้งที่ 13 เพื่อสมัครไปทํางานสาธารณรัฐเกาหลีตามระบบการจ้างแรงงานต่างชาติ (EPS) โดยในรอบนี้ได้รับโควตาผู้สอบผ่านประเภทงานเกษตร/ปศุสัตว์ เพศชาย จํานวน 2,513 อัตรา ซึ่งภายหลังจากดําเนินการทดสอบเสร็จสิ้น จะประกาศรายชื่อผู้ที่มีคะแนนรวมสูงสุดลงมาจนครบจํานวนที่กําหนดตามโควตา และผู้มีรายชื่อตามประกาศดังกล่าวจะมีสิทธิยื่นใบสมัครไปทํางานสาธารณรัฐเกาหลีตามระบบฯ พร้อมขึ้นทะเบียนไว้ 2 ปี นับแต่วันประกาศผลการทดสอบ สมัครได้ตั้งแต่บัดนี้ถึง 14 ก.ค. 66 ไม่เว้นวันหยุดราชการ
นายไพโรจน์ กล่าวต่อไปว่า ผู้ที่ประสงค์จะสมัครไปทํางานสาธารณรัฐเกาหลี สามารถสมัครสอบได้ที่เว็บไซต์ toea.doe.go.th ลงทะเบียนอิเล็กทรอนิกส์การบริหารแรงงานไทยไปต่างประเทศ กรอกข้อมูลเพื่อลงทะเบียนคนหางาน โดยสามารถศึกษาวิธีการลงทะเบียน คุณสมบัติผู้สมัครและเอกสารที่เกี่ยวข้อง ที่เมนูข่าวประชาสัมพันธ์ หัวข้อ ประกาศรับสมัครทดสอบภาษาเกาหลีและทักษะการทํางาน (Point System) ครั้งที่ 13 ซึ่งแรงงานที่สนใจสมัครทดสอบภาษาเกาหลีฯ ต้องยื่นคําขอการสมัคร โดยคนหางานกรอกข้อมูลการสมัครและแนบเอกสารผ่านระบบออนไลน์ เลือกศูนย์สอบ ซึ่งมีสถานที่สอบให้เลือก 2 ศูนย์ คือ ศูนย์สอบกรุงเทพมหานคร และศูนย์สอบอุดรธานี มีค่าสมัครสอบ จํานวน 890 บาท สามารถชําระได้ 4 ช่องทาง ได้แก่ 1.เคาน์เตอร์ 2.ATM / ADM 3.Internet Banking ของธนาคารกรุงไทย และ 4.ต่างธนาคาร Cross Bank Bill Payment
“คุณสมบัติผู้สมัครมีดังนี้ เป็นเพศชาย อายุระหว่าง 18 - 39 ปี ไม่จํากัดวุฒิการศึกษา สายตาไม่บอดสี ร่างกายสมบูรณ์ สุขภาพแข็งแรง และไม่เป็นโรคที่อาจจะเป็นอุปสรรคต่อการทํางาน หรือเป็นโรคติดต่อตามที่ทางการเกาหลีกําหนด มีความประพฤติดี ไม่มีประวัติกระทําผิดทางอาญาหรือเป็นภัยต่อสังคมและความมั่นคง เป็นบุคคลซึ่งไม่ถูกห้ามเดินทางออกนอกประเทศ เป็นบุคคลซึ่งไม่มีประวัติการถูกเนรเทศ เคยถูกปฏิเสธการเข้าสาธารณรัฐเกาหลี หรือเคยกระทําผิดกฎหมายของสาธารณรัฐเกาหลี เป็นบุคคลซึ่งไม่มีประวัติเกี่ยวข้องกับยาเสพติดทุกชนิด ไม่เคยพํานักอาศัยในสาธารณรัฐเกาหลีด้วยวีซ่า E-9 หรือ E-10” อธิบดีกรมการจัดหางาน กล่าว
ทั้งนี้ ผู้ที่ยื่นใบสมัครไปทํางานสาธารณรัฐเกาหลีตามระบบการจ้างแรงงานต่างชาติ (EPS) และได้รับการอนุมัติข้อมูลบัญชีรายชื่อเพื่อเสนอให้นายจ้างพิจารณาคัดเลือกไม่ได้รับรองว่าผู้สมัครจะได้รับการคัดเลือกให้เดินทางไปทํางานสาธารณรัฐเกาหลีทุกคน กรณีมีนายจ้างคัดเลือกแต่ถูกยกเลิกสัญญาจ้างงาน ซึ่งความผิดเกิดจากนายจ้างจะถูกนํารายชื่อเสนอให้นายจ้างรายใหม่คัดเลือก หากความผิดเกิดจากผู้สมัคร จะถูกลบรายชื่อออกจาก
ระบบ กรณีไม่มีนายจ้างคัดเลือกภายใน 1 ปี กรมการจัดหางานจะต่ออายุบัญชี รายชื่อให้ปีที่ 2 โดยไม่ต้องสมัครทดสอบภาษาเกาหลีและทักษะการทํางาน (Point System) ใหม่ สอบถามรายละเอียดเพิ่มเติมได้ที่ กรมการจัดหางาน สํานักงานจัดหางานกรุงเทพมหานครพื้นที่ 1-10 สํานักงานจัดหางานจังหวัดทุกจังหวัด หรือที่สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-"รมว. วราวุธ" ร่วมรำลึก 5 ปี กู้ภัยถ้ำหลวง จ.เชียงราย ขอบคุณทุกกำลังใจและความร่วมมือจากทุกภาคส่วน
วันพฤหัสบดีที่ 13 กรกฎาคม 2566
"รมว. วราวุธ" ร่วมรําลึก 5 ปี กู้ภัยถ้ําหลวง จ.เชียงราย ขอบคุณทุกกําลังใจและความร่วมมือจากทุกภาคส่วน
"รมว. วราวุธ" ร่วมรําลึก 5 ปี กู้ภัยถ้ําหลวง จ.เชียงราย ขอบคุณทุกกําลังใจและความร่วมมือจากทุกภาคส่วน
"รมว. วราวุธ" ร่วมรําลึก 5 ปี กู้ภัยถ้ําหลวง จ.เชียงราย ขอบคุณทุกกําลังใจและความร่วมมือจากทุกภาคส่วน
วันที่ 10 กรกฎาคม 2566 เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดงานรําลึกครบรอบ 5 ปี กู้ภัยถ้ําหลวง (5th Anniversary of Tham Luang Rescue 2018) พร้อมวางพวงมาลัยเพื่อร่วมแสดงความอาลัยและรําลึกถึงคุณงามความดีของ อดีตผู้ว่าราชการจังหวัดเชียงราย นายณรงค์ศักดิ์ โอสถธนากร นาวาตรีสมาน กุนันท์ (จ่าแซม) เรือโทเบรุต ปากบารา และรําลึกถึง นายดวงเพชร พรหมเทพ (น้องดอม นักฟุตบอลทีมหมูป่า) โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายวราดิศร อ่อนนุช รองผู้ว่าราชการจังหวัดเชียงราย พลเรือโท อาภากร อยู่คงแก้ว ผู้บัญชาการทัพเรือภาคที่ 3 พร้อมด้วย คณะผู้บริหาร ทส. ข้าราชการ และเจ้าหน้าที่จากหน่วยงานที่เกี่ยวข้อง รวมถึงประชาชนและสื่อมวลชน เข้าร่วมงาน ณ อุทยานแห่งชาติถ้ําหลวง - ขุนน้ํานางนอน อําเภอแม่สาย จังหวัดเชียงราย
รมว.ทส. กล่าวว่า หากย้อนกลับไปเมื่อ 5 ปีที่แล้ว อุทยานแห่งชาติถ้ําหลวง - ขุนน้ํานางนอน แห่งนี้ เป็นจุดศูนย์รวมแห่งการให้กําลังใจจากประชาชนคนไทยทั้งประเทศ และจากชาวต่างประเทศทั่วโลก รวมถึงการให้ความช่วยเหลือและเสียสละมากมาย ซึ่งได้มีการระดมสรรพกําลัง ความรู้ทางวิชาการหลากหลายแขนง รวมถึงเทคโนโลยีและอุปกรณ์ต่าง ๆ จากทั้งหน่วยงานภาครัฐ ภาคเอกชน ประชาชน ทั้งภายในประเทศและต่างประเทศ ที่ได้ร่วมกันค้นหาและกู้ภัยเพื่อช่วยเหลือ 13 ชีวิต ที่ติดในถ้ําหลวงเมื่อวันที่ 23 มิถุนายน จนถึงวันที่ 10 กรกฎาคม 2561 จนเป็นผลสําเร็จ เหตุการณ์ในครั้งนั้น นับเป็นบทเรียนและเครื่องเตือนสติให้กับทุก ๆ คน ในการที่จะเดินหน้าต่อไปในชีวิตได้เป็นอย่างดี พร้อมทั้งขอฝากถึงทุกหน่วยงานที่เกี่ยวข้อง ร่วมกันดูแลอุทยานแห่งชาติถ้ําหลวง - ขุนน้ํานางนอน ให้อยู่ในสภาพที่เป็นธรรมชาติมากที่สุด ควบคู่กับการให้ความรู้แก่ประชาชนคนไทยและชาวต่างชาติ เพื่อสร้างความตระหนักรู้ในด้านการอนุรักษ์ทรัพยากรธรรมชาติ พร้อมส่งเสริมการท่องเที่ยวเชิงอนุรักษ์ และกระตุ้นเศรษฐกิจในชุมชนอย่างยั่งยืนต่อไป
สําหรับกิจกรรมงานรําลึกครบรอบ 5 ปี กู้ภัยถ้ําหลวง ประกอบด้วย การจัดกิจกรรมพิธีทําบุญตักบาตรพระสงฆ์ จํานวน 34 รูป พิธีบวงสรวงเจ้าแม่นางนอน และพิธีเจริญพระพุทธมนต์ กิจกรรมการแสดงความรําลึกถึงผู้เสียสละ กิจกรรมการเสวนา ในหัวข้อ "การเปลี่ยนแปลงถ้ําหลวงที่เกิดขึ้นหลังจากเหตุการณ์ค้นหาและกู้ภัย" รวมถึงนิทรรศการแสดงเหตุการณ์การกู้ภัยและการจําหน่ายสินค้าชุมชน
รัฐบาลไทย-ข่าวทำเนียบรัฐบาล- “ทิพานัน” โชว์ผลงาน “พล.อ.ประยุทธ์”หลังนิตยสารอินเตอร์เนชันแนลลีฟวิง จัดอันดับไทยให้ติดกลุ่มท็อป 9 ประเทศค่าครองชีพเหมาะแก่การใช้ชีวิตหลังเกษียณปี 2023
วันพฤหัสบดีที่ 13 กรกฎาคม 2566
13/07/2566
“ทิพานัน” โชว์ผลงาน “พล.อ.ประยุทธ์”หลังนิตยสารอินเตอร์เนชันแนลลีฟวิง จัดอันดับไทยให้ติดกลุ่มท็อป 9 ประเทศค่าครองชีพเหมาะแก่การใช้ชีวิตหลังเกษียณปี 2023
“ทิพานัน” โชว์ผลงาน “พล.อ.ประยุทธ์”หลังนิตยสารอินเตอร์เนชันแนลลีฟวิง จัดอันดับไทยให้ติดกลุ่มท็อป 9 ประเทศค่าครองชีพเหมาะแก่การใช้ชีวิตหลังเกษียณปี 2023 ชี้ไทยหนึ่งเดียวในทวีปเอเชีย พร้อมกางผลการจัดอันดับดัชนีค่าครองชีพกรุงเทพฯถูกสุดเทียบ5เมืองหลวง
วันที่ 13 กรกฎาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม รับทราบและยินดีที่นิตยสารอินเตอร์เนชันแนลลีฟวิง ที่เผยแพร่ดัชนีการเกษียณอายุทั่วโลกประจําปี ของประเทศเกษียณอายุชั้นนําจัดอันดับ ประเทศไทยติดกลุ่ม 9 ประเทศที่มีค่าครองชีพถูกเหมาะแก่การใช้ชีวิตหลังเกษียณปี 2023 ดังนี้ 1.โปรตุเกส 2.เม็กซิโก 3.ปานามา 4.เอกวาดอร์ 5.คอสตาริกา 6.สเปน 7.กรีซ 8.ฝรั่งเศส 9.อิตาลีและประเทศไทย โดยประเทศไทยเป็นหนึ่งเดียวในทวีปเอเชีย เคียงคู่กับประเทศอิตาลี
ทั้งนี้อินเตอร์เนชันแนลลีฟวิง ระบุว่าประเทศไทยไม่ได้เหมาะสมแค่กลุ่มวัยเกษียณเท่านั้น แต่ยังรวมถึงกลุ่มคนที่อยากหาเมืองที่ถูกที่สุดเพื่ออยู่อาศัย แม้ไม่ต้องทํางานก็สามารถอยู่ได้สบายด้วย และยิ่งในปัจจุบันเศรษฐกิจไทยกําลังอยู่ในช่วงขาขึ้น อันเนื่องมาจากแรงหนุนทั้งจากภาคการผลิตและบริการที่เติบโตอย่างต่อเนื่อง บวกกับการที่ประเทศมีทําเลที่ตั้งอยู่บริเวณใจกลางภูมิภาค จึงยิ่งเอื้อให้ไทยเป็นศูนย์กลางธุรกิจระหว่างประเทศมากขึ้นไปอีก
น.ส.ทิพานัน กล่าวว่า ขณะที่เว็บไซต์ numbeo.com ซึ่งเป็นฐานข้อมูลค่าครองชีพระดับโลก เช่น ดัชนีที่อยู่อาศัย ได้จัดทําข้อมูลเปรียบเทียบ ดัชนีค่าครองชีพ 5 เมืองใหญ่ในอาเซียน พบว่า กรุงเทพฯ ประเทศไทย มีดัชนีค่าครองชีพอยู่ที่ 44.29 สาธารณรัฐสิงคโปร์ ประเทศสิงโปร์ 85.87 นครโฮจิมินห์ ประเทศเวียดนาม 36.47 จาการ์ตา ประเทศอินโดนีเซีย 35.25 และกัวลาลัมเปอร์ ประเทศมาเลเซีย 35.71 อีกด้วย
“พล.อ.ประยุทธ์ ได้ออกมาตรการส่งเสริมการลงทุน พร้อมกับเร่งขับเคลื่อนเพิ่มขีดความสามารถการแข่งขันให้กับประเทศไทย เชื่อมโยงโครงข่ายคมนาคมสะดวกสบายทั้งภายในประเทศ และเชื่อมโยงไทยสู่ภูมิภาค ควบคู่ไปกับการส่งเสริมเศรษฐกิจสร้างสรรค์ ผลักดันซอฟต์พาวเวอร์ การท่องเที่ยวเชิงวัฒนธรรม นอกจากช่วยดึงดูดเม็ดเงินของชาวต่างชาติซื้อที่อยู่อาศัย นักลงทุนและนักท่องเที่ยว สร้างงาน สร้างรายได้ให้กับประขาชน ”น.ส.ทิพานัน กล่าว
รัฐบาลไทย-ข่าวทำเนียบรัฐบาล-13 กรกฎาคม 2566 วันคล้ายวันประสูติ พระเจ้าวรวงค์เธอ พระองค์เจ้าโสมสวลี กรมหมื่นสุทธนารีนาถ
วันพฤหัสบดีที่ 13 กรกฎาคม 2566
13/07/2566
13 กรกฎาคม 2566 วันคล้ายวันประสูติ พระเจ้าวรวงค์เธอ พระองค์เจ้าโสมสวลี กรมหมื่นสุทธนารีนาถ
13 กรกฎาคม 2566 วันคล้ายวันประสูติ พระเจ้าวรวงค์เธอ พระองค์เจ้าโสมสวลี กรมหมื่นสุทธนารีนาถ
13 กรกฎาคม 2566 วันคล้ายวันประสูติ พระเจ้าวรวงค์เธอ พระองค์เจ้าโสมสวลี กรมหมื่นสุทธนารีนาถ
ทรงพระเจริญ
ควรมิควรแล้วแต่จะโปรดเกล้าโปรดกระหม่อม ข้าพระพุทธเจ้า คณะผู้บริหาร ข้าราชการ และเจ้าหน้าที่กระทรวงอุตสาหกรรม
รัฐบาลไทย-ข่าวทำเนียบรัฐบาล-นายกฯ เป็นประธานพิธีทำบุญเปิดอาคารสำนักงานแห่งใหม่ของสำนักงบประมาณ รองรับการพัฒนาระบบเทคโนโลยีสารสนเทศด้านงบประมาณในอนาคต
วันพฤหัสบดีที่ 13 กรกฎาคม 2566
13/07/2566
นายกฯ เป็นประธานพิธีทําบุญเปิดอาคารสํานักงานแห่งใหม่ของสํานักงบประมาณ รองรับการพัฒนาระบบเทคโนโลยีสารสนเทศด้านงบประมาณในอนาคต
นายกฯ เป็นประธานพิธีทําบุญเปิดอาคารสํานักงานแห่งใหม่ของสํานักงบประมาณ รองรับการพัฒนาระบบเทคโนโลยีสารสนเทศด้านงบประมาณในอนาคต
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า วันนี้ (13 ก.ค. 2566) เวลา 09.30 น. ณ ห้องโถง ชั้น 1 อาคารสํานักงานแห่งใหม่ของสํานักงบประมาณ กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีทําบุญและเปิดอาคารสํานักงานแห่งใหม่ของสํานักงบประมาณ โดยมีนายอาคม เติมพิทยาไพสิฐ รัฐมนตรีว่าการกระทรวงการคลัง นายเฉลิมพล เพ็ญสูตร ผู้อํานวยการสํานักงบประมาณ คณะผู้บริหาร ข้าราชการและเจ้าหน้าที่สํานักงบประมาณ ตลอดจนผู้แทนหัวหน้าส่วนราชการจากหน่วยงานทั้งภาครัฐและเอกชนร่วมพิธีในครั้งนี้
ทั้งนี้ ก่อนเริ่มพิธีฯ นายกรัฐมนตรีได้ถวายพวงมาลัยสักการะศาลพระพรหม พระภูมิ จากนั้นประกอบพิธี ณ ห้องโถงชั้น 1 โดยจุดธูป เทียน บูชาพระรัตนตรัย ประกอบพิธีสงฆ์ พระสงฆ์ให้ศีลและเจริญ พระพุทธมนต์ และทําพิธีกดปุ่มเพื่อเปิดแพรคลุมป้ายอาคารสํานักงานแห่งใหม่ของสํานักงบประมาณ ในช่วงท้ายพิธีสมเด็จพระมหาวีรวงศ์ (สุชิน อคฺคชิโน) กรรมการมหาเถรสมาคม ผู้ช่วยเจ้าอาวาสวัดราชบพิธสถิตมหาสีมาราม เลขานุการสมเด็จพระสังฆราช ประธานฝ่ายสงฆ์ในพิธีได้ประพรมน้ําพระพุทธมนต์เพื่อความเป็นสิริมงคล
จากนั้น นายกรัฐมนตรีได้ถ่ายภาพร่วมกับคณะผู้บริหารและเจ้าหน้าที่สํานักงบประมาณเพื่อเป็นที่ระลึกในพิธีทําบุญและเปิดแพรคลุมป้ายอาคารสํานักงานแห่งใหม่ของสํานักงบประมาณด้วย
น.ส.ไตรศุลี กล่าวว่า อาคารสํานักงานแห่งใหม่ของสํานักงบประมาณ ได้รับอนุมัติจากคณะรัฐมนตรี(ครม.) เมื่อวันที่ 23 เม.ย. 2556 ให้สํานักงบประมาณใช้ที่ราชพัสดุ (สํานักบริหารทรัพย์สินไทย เดิม) เนื้อที่ 5 ไร่ 91 ตารางวา ก่อสร้างอาคารสํานักงานแห่งใหม่หรืออาคารสํานักงบประมาณ 59 ปี เพื่อให้สามารถใช้ประโยชน์ได้อย่างเต็มที่ มีพื้นที่สํานักงานและจัดเก็บข้อมูลต่าง ๆ ที่ปลอดภัย ทันสมัย เหมาะสมและสอดคล้องกับสภาพทางกายภาพของพื้นที่และตอบสนองความต้องการใช้พื้นที่ให้สามารถรองรับการปฏิบัติงานของสํานักงบประมาณทั้งในปัจจุบันและอนาคตได้อย่างคุ้มค่า และเกิดประโยชน์สูงสุด การออกแบบสะท้อนเอกลักษณ์ที่โดดเด่นและสอดคล้องกับภารกิจด้านการงบประมาณของประเทศ โดยการออกแบบตัวอาคารได้ใช้สัญลักษณ์ของธนบัตรมาเป็นองค์ประกอบสําคัญ มีรูปทรงอาคารที่ทันสมัยและแปลกตาไปจากอาคารทางสี่เหลี่ยมทั่วไป
นอกจากนี้ ยังเป็นอาคารตามมาตรฐานอาคารเขียวภาคราชการของสถาบันอาคารเขียวไทย ประกอบด้วย 2 อาคาร ได้แก่ อาคารหลัก มีพื้นที่ 72,000 ตารางเมตร เป็นอาคารเพื่อรองรับพื้นที่สํานักงาน ห้องประชุม ที่จอดรถ พื้นที่ให้บริการสาธารณะและแสดงสินค้าในบริเวณส่วนชั้นล่างของอาคาร และอาคารรอง มีพื้นที่ 3,000 ตารางเมตร เป็นอาคารเพื่อรองรับการปฏิบัติงานของศูนย์ข้อมูลเทคโนโลยีสารสนเทศ (Data Center) เพื่อพัฒนาระบบเทคโนโลยีสารสนเทศของสํานักงบประมาณในอนาคต
รัฐบาลไทย-ข่าวทำเนียบรัฐบาล-ปลัด ทส. เยี่ยมชมและหารือทางวิชาการด้านไม้กับคณะวนศาสตร์ ม.เกษตรฯ ประกอบการจัดสร้างพิพิธภัณฑ์ไม้มีค่าฯ
วันพฤหัสบดีที่ 13 กรกฎาคม 2566
ปลัด ทส. เยี่ยมชมและหารือทางวิชาการด้านไม้กับคณะวนศาสตร์ ม.เกษตรฯ ประกอบการจัดสร้างพิพิธภัณฑ์ไม้มีค่าฯ
ปลัด ทส. เยี่ยมชมและหารือทางวิชาการด้านไม้กับคณะวนศาสตร์ ม.เกษตรฯ ประกอบการจัดสร้างพิพิธภัณฑ์ไม้มีค่าฯ
ปลัด ทส. เยี่ยมชมและหารือทางวิชาการด้านไม้กับคณะวนศาสตร์ ม.เกษตรฯ ประกอบการจัดสร้างพิพิธภัณฑ์ไม้มีค่าฯ
วันที่ 12 กรกฎาคม 2566 เวลา 13.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เข้าเยี่ยมชมและหารือทางวิชาการเกี่ยวกับไม้มีค่า ณ คณะวนศาสตร์ มหาวิทยาลัยเกษตรศาสตร์ เพื่อนําข้อมูลที่ได้ไปประกอบการพิจารณาดําเนินโครงการจัดสร้างพิพิธภัณฑ์องค์ความรู้เรื่องไม้มีค่าเพื่อประโยชน์ของแผ่นดิน เฉลิมพระเกียรติฯ รวมทั้งการพัฒนาการวิจัยและใช้ประโยชน์ไม้มีค่าในประเทศต่อไป โดยมี ผศ.ดร.ขวัญชัย ดวงสถาพร ผศ.ดร.กฤษฎาพันธุ์ ผลากิจ ผศ.ดร.พิชิต ลําใย นิสิตปริญญาเอกและนิสิตปริญญาโท จากภาควิชาการจัดการป่าไม้ คณะวนศาสตร์ บรรยายสรุปและร่วมหารือ
โอกาสนี้ ปกท.ทส. และคณะ ยังได้เข้าเยี่ยมชมไม้ทรงคุณค่าพิเศษและไม้ทรงคุณค่าต่าง ๆ บริเวณตึกภาควิชาการจัดการป่าไม้ และห้องปฏิบัติการรุกขกาลวิทยาเขตร้อน มากกว่า 100 ชนิด และชมการสาธิตเทคโนโลยีการศึกษาวิจัยเชิงลึกกับชิ้นไม้ทรงคุณค่าพิเศษในประเทศไทย พร้อมชมการแสดงตัวอย่างการสื่อความหมายต่อสาธารณะจากผลการวิจัย ซึ่งจะเกิดประโยชน์ต่อการยกระดับและพัฒนาโครงการจัดสร้างพิพิธภัณฑ์องค์ความรู้เรื่องไม้มีค่าฯ ให้สมบูรณ์ยิ่งขึ้น พร้อมทั้งได้ให้ข้อเสนอแนะถึงการพัฒนางานวิจัยไม้มีค่าเพื่อนําไปใช้ประโยชน์อย่างจริงจังในรูปแบบต่าง ๆ เช่น การพัฒนาป่าเศรษฐกิจแบบครบวงจร การอนุรักษ์และฟื้นฟูป่าไม้ และการจัดการคาร์บอนในต้นไม้ เป็นต้น
รัฐบาลไทย-ข่าวทำเนียบรัฐบาล-ปลัด ทส. เปิดงานมหกรรมทรัพยากรชีวภาพ สร้างโอกาสทางการตลาด สินค้าชีวภาพจากชุมชน
วันพฤหัสบดีที่ 13 กรกฎาคม 2566
ปลัด ทส. เปิดงานมหกรรมทรัพยากรชีวภาพ สร้างโอกาสทางการตลาด สินค้าชีวภาพจากชุมชน
ปลัด ทส. เปิดงานมหกรรมทรัพยากรชีวภาพ สร้างโอกาสทางการตลาด สินค้าชีวภาพจากชุมชน
ปลัด ทส. เปิดงานมหกรรมทรัพยากรชีวภาพ สร้างโอกาสทางการตลาด สินค้าชีวภาพจากชุมชน
วันที่ 11 กรกฎาคม 2566 เวลา 10.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานเปิดงานมหกรรมทรัพยากรชีวภาพและสร้างโอกาสทางการตลาด ภายใต้แนวคิด “BEDO-BCG Society Forum เศรษฐกิจชีวภาพ สร้างสรรค์ สร้างอนาคต” จัดโดยสํานักงานพัฒนาเศรษฐกิจจากฐานชีวภาพ (องค์การมหาชน) หรือ BEDO พร้อมมอบโล่เกียรติคุณแก่หน่วยงานที่ให้การสนับสนุนช่องทางการตลาดผลิตภัณฑ์ชีวภาพของชุมชน สถาบันการศึกษาที่มีความร่วมมือในการดําเนินงานส่งเสริมการพัฒนาเศรษฐกิจจากฐานชีวภาพ หน่วยงานที่มีส่วนร่วมในการดําเนินงานโครงการตอบแทนคุณระบบนิเวศ และมอบประกาศนียบัตรแก่ชุมชนที่เป็นสมาชิกเครือข่ายไม้มีค่า - ป่าครอบครัว ปี 2565 และชุมชนที่ดําเนินกิจกรรมท่องเที่ยวชีวภาพในการสร้างคุณค่าและรายได้มีความสําเร็จเป็นรูปธรรม โดยมีคณะผู้บริหาร ทส. กลุ่มเครือข่ายวิสาหกิจชุมชนกว่า 60 ชุมชน เข้าร่วม ณ ลานอเนกประสงค์ ชั้น 2 อาคารรัฐประศาสนภักดี ศูนย์ราชการฯ แจ้งวัฒนะ กรุงเทพฯ
ปกท.ทส. กล่าวว่า การจัดงานมหกรรมทรัพยากรชีวภาพและการสร้างโอกาสทางการตลาด เป็นการสนับสนุนส่งเสริมให้พี่น้องประชาชนได้ใช้ประโยชน์จากความหลากหลายทางชีวภาพ นําทรัพยากรชีวภาพที่มีในชุมชนร่วมกับการใช้ภูมิปัญญาท้องถิ่นมาพัฒนาต่อยอด สร้างเศรษฐกิจจากทรัพยากรชีวภาพและสร้างรายได้ให้กับชุมชนอย่างยั่งยืน เป็นฐานรากสําคัญของความมั่นคงของประเทศ ทั้งยังได้มีการยกระดับแหล่งเรียนรู้เกี่ยวกับความหลากหลายทางชีวภาพของไทย โดยจัดทําเป็นฐานข้อมูล Thaibiodiversity.org เพื่อเป็นศูนย์รวมข้อมูลด้านทรัพยากรชีวภาพ ที่มีการตรวจสอบความถูกต้องโดยนักวิชาการผู้เชี่ยวชาญ ซึ่งปัจจุบันมีผู้เข้าใช้งานทั้งจากภาคการศึกษา ผู้ประกอบการ และชุมชน กว่า 400,000 ครั้งต่อปี นับเป็นโอกาสในการเผยแพร่องค์ความรู้ นวัตกรรม รวมถึงการพัฒนาทรัพย์สินทางปัญญาเกี่ยวกับทรัพยากรชีวภาพของชุมชนให้แพร่หลายยิ่งขึ้น และเป็นการสร้างความตระหนักถึงความสําคัญของการพัฒนาเศรษฐกิจจากฐานชีวภาพและการใช้ประโยชน์ทรัพยากรชีวภาพอย่างยั่งยืนไปสู่ประชาชน สอดรับกับการขับเคลื่อนแนวคิดเศรษฐกิจใหม่ BCG Model : Bio - Circular - Green Economy ซึ่งจะทําให้ประชาชนมีคุณภาพชีวิตที่ดียิ่งขึ้น
รัฐบาลไทย-ข่าวทำเนียบรัฐบาล-๑๓ กรกฎาคม วันคล้ายวันประสูติ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
วันพฤหัสบดีที่ 13 กรกฎาคม 2566
๑๓ กรกฎาคม วันคล้ายวันประสูติ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
...
รัฐบาลไทย-ข่าวทำเนียบรัฐบาล-ปลัดดีอีเอส บรรยายพิเศษ "การบังคับคดี"
วันพฤหัสบดีที่ 13 กรกฎาคม 2566
ปลัดดีอีเอส บรรยายพิเศษ "การบังคับคดี"
ปลัดดีอีเอส บรรยายพิเศษ "การบังคับคดี"
วันนี้ (13 ก.ค.66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นวิทยากรพิเศษ ในหัวข้อ "การบังคับคดี" ภายใต้โครงการฝึกอบรมหลักสูตร "การว่าความและการดําเนินคดีในชั้นศาล" เพื่อสร้างความเข้าใจ และเสริมสร้างทักษะให้แก่พนักงานเจ้าหน้าที่สังกัดสํานักคดีที่เข้ารับฟังการอบรม จํานวน 78 คนจัดโดย สํานักงาน ป.ป.ช. ในครั้งนี้ ณ ห้องประชุม 2 ชั้น 3 อาคาร 4 สํานักงานคณะกรรมการป้องกันและปราบปรามการทุจริตแห่งชาติ
___________________
รัฐบาลไทย-ข่าวทำเนียบรัฐบาล-รองปลัด กษ. เรียกประชุมหน่วยงานที่เกี่ยวข้อง หารือแนวทางการบูรณาการเชิงพื้นที่ภายใต้โครงการสำคัญของกระทรวงเกษตรและสหกรณ์
วันพฤหัสบดีที่ 13 กรกฎาคม 2566
รองปลัด กษ. เรียกประชุมหน่วยงานที่เกี่ยวข้อง หารือแนวทางการบูรณาการเชิงพื้นที่ภายใต้โครงการสําคัญของกระทรวงเกษตรและสหกรณ์
รองปลัด กษ. เรียกประชุมหน่วยงานที่เกี่ยวข้อง หารือแนวทางการบูรณาการเชิงพื้นที่ภายใต้โครงการสําคัญของกระทรวงเกษตรและสหกรณ์
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมหารือแนวทางการบูรณาการเชิงพื้นที่ภายใต้โครงการสําคัญของกระทรวงเกษตรและสหกรณ์ ภายใต้แผนแม่บทฯ ประเด็นการเกษตร ประจําปีงบประมาณ พ.ศ. 2568 ณ ห้องประชุมกระทรวงเกษตรและสหกรณ์ และผ่านระบบ Zoom Meeting โดยมีประเด็นหารือ คือ
1) กรอบแนวทางการบูรณาการโครงการสําคัญปี 2567 และ 2568 โดยการกําหนดให้นําพื้นที่หมู่บ้านเป้าหมายของโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง ประจําปีงบประมาณ 2566 ที่มีการจัดทําแผนพัฒนาหมู่บ้านด้านการเกษตร เป็นพื้นที่เป้าหมายให้หน่วยงานนํากิจกรรม แผนงาน และโครงการ หรือหน่วยงานสามารถพิจารณารายชนิดสินค้าได้ตามความเหมาะสม
2) กรอบแนวทางการขับเคลื่อนโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง มุ่งสู่ความสําเร็จ ให้เกษตรกรมีรายได้ไม่น้อยกว่า 180,000 บาทต่อคนต่อปี และมีรายได้เงินสดสุทธิทางการเกษตรเพิ่มขึ้นร้อยละ 5 ต่อปี โดยกําหนดกรอบเวลา ดังนี้
- กรกฎาคม 2566 ให้มีการจัดทําหมู่บ้านต้นแบบที่ประสบความสําเร็จเพื่อเป็นตัวอย่างอย่างน้อย 5 หมู่บ้าน
- สิงหาคม 2566 ให้เกษตรและสหกรณ์จังหวัดที่นําเสนอแนวทางดําเนินงาน 5 หมู่บ้านต้นแบบที่ประสบความสําเร็จให้เกษตรและสหกรณ์จังหวัดทุกจังหวัดทราบ เพื่อเป็นตัวอย่างในการไปปรับใช้ในพื้นที่
- กุมภาพันธ์ 2567 เกษตรและสหกรณ์จังหวัดดําเนินการอย่างน้อยจังหวัดละ 1 หมู่บ้าน เพื่อให้หมู่บ้านไปนําเสนอในการประชุมประจําเดือนกํานันผู้ใหญ่บ้านของแต่ละอําเภอในจังหวัด
- มีนาคม 2567 กระทรวงเกษตรและสหกรณ์ประชุมหารือกับกระทรวงมหาดไทยเพื่อให้มีการขยายผลทุกหมู่บ้านให้ครบ 75,032 หมู่บ้านให้ครบถ้วน หากไม่ครบถ้วน สามารถเก็บตกได้ในปี 2568
3) การขับเคลื่อนโครงการ BCG Model ภาคการเกษตร ที่ประชุมมีข้อเสนอแนะคือ ควรมีการกําหนดพื้นที่หมู่บ้านเป้าหมายที่จะลงไปดําเนินการ รวมทั้งนําเสนอแบบฟอร์มข้อมูลรายงานผลการดําเนินงานฯ ในพื้นที่จังหวัดนําร่อง 5 จังหวัด โดยจะการกําหนดพื้นที่นําร่องดําเนินการต่อไป
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนสาย พจ.4058 อำเภอตะพานหิน จังหวัดพิจิตร เสร็จสมบูรณ์
วันพฤหัสบดีที่ 13 กรกฎาคม 2566
กรมทางหลวงชนบท สร้างถนนสาย พจ.4058 อําเภอตะพานหิน จังหวัดพิจิตร เสร็จสมบูรณ์
เชื่อมการเดินทางระหว่างหมู่บ้าน พัฒนาการคมนาคมขนส่งพืชผลทางการเกษตรในพื้นที่ เพื่อความสะดวกปลอดภัยของประชาชน
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 8 (นครสวรรค์) ดําเนินโครงการก่อสร้างถนนและยกระดับชั้นทางถนนทางหลวงชนบทสาย พจ.4058 แยก ทล.1070 - บ้านท่าบัว อําเภอตะพานหิน จังหวัดพิจิตร บริเวณช่วง กม. ที่ 81+825 - 27+450 รวมระยะทาง 5.625 กิโลเมตร เสร็จสมบูรณ์ เพื่อยกระดับคุณภาพชีวิตที่ดี เพิ่มความปลอดภัยในการเดินทางให้กับประชาชนในพื้นที่ ใช้สัญจรระหว่างหมู่บ้านเป็นหลัก และเป็นเส้นทางขนส่งพืชผลทางการเกษตร อาทิ ข้าว ส้มโอ และมะนาว โดยดําเนินการซ่อมสร้างผิวทางแอสฟัลท์ติกคอนกรีต ด้วยวิธี Pavement In-Place Recycling ผิวจราจรกว้าง 7 เมตร ไหล่ทางกว้างข้างละ 1 เมตร พร้อมติดตั้งอุปกรณ์อํานวยความปลอดภัย ใช้งบประมาณรวม 38.330 ล้านบาท
รัฐบาลไทย-ข่าวทำเนียบรัฐบาล-หนุนหญิงไทยใส่ใจ “ตรวจเต้านม” และตรวจคัดกรองค้นหาความเสี่ยง “มะเร็งเต้านม” อย่างน้อยปีละ 1 ครั้ง
วันพฤหัสบดีที่ 13 กรกฎาคม 2566
หนุนหญิงไทยใส่ใจ “ตรวจเต้านม” และตรวจคัดกรองค้นหาความเสี่ยง “มะเร็งเต้านม” อย่างน้อยปีละ 1 ครั้ง
.....
“มะเร็งเต้านม” ถือว่าเป็นภัยร้ายที่พบเป็น “อันดับหนึ่งของหญิงไทย” จากสถิติสถาบันมะเร็งแห่งชาติ ปี 59 - 61 พบอัตรา :
.
• การเกิดโรคมะเร็งเต้านม 34.2 รายต่อประชากร 1 แสนคน หรือ 17,043 รายต่อปี
• เสียชีวิตวันละ 13 คน หรือ 4,654 คนต่อปี (สถิติสาธารณสุข พ.ศ.2562 กองยุทธศาสตร์และแผนงาน สธ.)
• มีแนวโน้มเพิ่มขึ้น
.
สถาบันมะเร็งแห่งชาติ แนะว่า “อาการหรือสัญญาณเตือน” ของมะเร็งเต้านมที่ผู้หญิงทุกคนสามารถสังเกตและตรวจหาความผิดปกติได้ด้วยตนเอง :
• มีก้อนที่เต้านมหรือรักแร้
• รูปร่างของเต้านมเปลี่ยนแปลงไป เช่น มีรอยบุ๋ม ผิวหนังบวม แดงขึ้น หัวนมบุ๋ม มีน้ําหรือเลือดไหลออกจากหัวนม เป็นต้น
.
วิธีการตรวจเต้านมด้วยตนเอง :
.
• “การดู” แนะนําให้ทําในท่ายืน :
> ยืนหน้ากระจก วางแขนสองข้างแนบลําตัว สังเกตดูรูปร่าง ขนาด ระดับหัวนม สีผิว
> ยกแขนขึ้นเหนือศีรษะ ดูขนาด รูปร่าง และลักษณะผิดปกติ
> วางมือทั้งสองข้างไว้บนสะโพก กดน้ําหนักลงหรือเกร็งหน้าอก โน้มตัวไปข้างหน้า ตรวจดูความผิดปกติของเต้านมทั้งสองข้าง
.
• “การคลํา” แนะนําให้ทําในท่านอน :
> นอนหงาย ใช้หมอนเล็ก ๆ สอดใต้ไหล่ข้างที่จะตรวจ ยกมือข้างที่จะตรวจขึ้นเหนือศีรษะ ใช้ปลายนิ้วมือด้านฝ่ามือ 3 นิ้ว ได้แก่ นิ้วชี้ นิ้วกลาง นิ้วนาง กดเต้านมทั้งสองข้าง
> เริ่มจากกดเบา ๆ และกดแรงขึ้น 3 ระดับ ให้ทั่วทั้งเต้านมและรักแร้เพื่อค้นหาก้อนที่อยู่ใกล้ผิวหนังหรือต่อมน้ําเหลืองว่าโตหรือไม่
> กดลานหัวนมเบา ๆ ดูเลือดหรือน้ําเหลืองที่ไหลออกจากหัวนม
> คลําในขณะอาบน้ํา ให้ตรวจขณะที่ตัวเปียกหรือฟอกสบู่ ผิวหนังจะลื่นทําให้ตรวจได้ง่าย
> ยกมือขึ้นวางบนศีรษะซ้ายขวาสลับกันเพื่อตรวจเต้านมทีละข้าง วิธีการตรวจเช่นเดียวกับท่านอน
.
ทั้งนี้ การคลํามีด้วยกัน 3 แบบ :
• แบบที่ 1 คลําเป็นก้นหอยหรือ “ตามเข็มนาฬิกา”
> เริ่มคลําจากส่วนบนใกล้หัวนม วนเลื่อนนิ้วมือตามเข็มนาฬิกาเป็นวงกลม ขยายวงออกไปเรื่อย ๆ จนถึงฐานเต้านมและรักแร้ สํารวจเนื้อเยื่อใต้หัวนม กดลานหัวนมเบา ๆ ดูสิ่งคัดหลั่ง
• แบบที่ 2 คลําตามแนวนอนขึ้นลงขนานกับลําตัว
> เริ่มคลําจากส่วนล่างด้านนอกเต้านมเป็นแนวยาวถึงกระดูกไหปลาร้า โดยใช้นิ้วมือทั้ง 3 นิ้ว คลําในแนวขึ้นลงสลับกันไปมาให้ทั่วทั้งเต้านม
• แบบที่ 3 คลําเป็นรัศมีรอบเต้านมหรือรูปลิ่ม
> เริ่มคลําจากส่วนบนเต้านมจนถึงฐาน ขยับนิ้วมือจากฐานถึงหัวนมเป็นรัศมีรอบด้านถึงกระดูกไหปลาร้าและบริเวณรักแร้
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา แนะกลุ่มตรวจราชการ 1-6 ร่วมบูรณาการโครงการ Flagship เน้นการพัฒนาในพื้นที่ตอบโจทย์ 11 แผนแม่บท สู่การส่งเสริมผู้ประกอบการที่ดี
วันพฤหัสบดีที่ 13 กรกฎาคม 2566
13/07/2566
รองปลัดฯ ณัฏฐิญา แนะกลุ่มตรวจราชการ 1-6 ร่วมบูรณาการโครงการ Flagship เน้นการพัฒนาในพื้นที่ตอบโจทย์ 11 แผนแม่บท สู่การส่งเสริมผู้ประกอบการที่ดี
รองปลัดฯ ณัฏฐิญา แนะกลุ่มตรวจราชการ 1-6 ร่วมบูรณาการโครงการ Flagship เน้นการพัฒนาในพื้นที่ตอบโจทย์ 11 แผนแม่บท สู่การส่งเสริมผู้ประกอบการที่ดี
วันที่ 10 กรกฎาคม 2566 เวลา 13.30 น. นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานการนําเสนอโครงการเพื่อขับเคลื่อนการบรรลุเป้าหมายตามยุทธศาสตร์ชาติ ประจําปีงบประมาณ พ.ศ.2568 โดยมีนายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม (หน.ผตร.อก.) นายเดชา จาตุธนานันท์ นายวีระกิตติ์ รันกิจธนวิชญ์ นายภาสกร ชัยรัตน์ ผู้ตรวจราชการกระทรวงอุตสาหกรรม (ผตร.อก.) นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ผู้อํานวยการกองต่าง ๆ ของสํานักงานปลัดกระทรวงอุตสาหกรรม (สปอ.) และสํานักงานอุตสาหกรรมจังหวัดเชียงราย ระยอง อุบลราชธานี นครราชสีมา นครสวรรค์ จันทบุรี สมุทรสาคร เชียงใหม่ อุดรธานี ปทุมธานี พิษณุโลก ยะลา ราชบุรี กระบี่ มุกดาหาร พระนครศรีอยุธยา ขอนแก่น สุราษฎร์ธานี นราธิวาส ปัตตานี อุทัยธานี แพร่ น่าน พัทลุง ตาก พะเยา สิงห์บุรี สมุทรปราการ นครศรีธรรมราช สุโขทัย เพชรบูรณ์ อุตรดิตถ์ สมุทรสงคราม สงขลา สุรินทร์ บุรีรัมย์ สตูล นครปฐม ชัยภูมิ นนทบุรี เข้าร่วมประชุม ณ ห้องประชุม อก.1 ชั้น 3 อาคารสํานักงานปลัดกระทรวงอุตสาหกรรม และผ่านระบบ Zoom Meeting
นายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม ได้แจ้งให้ที่ประชุมทราบถึงการดําเนินการจัดทําโครงการเพื่อขับเคลื่อนการบรรลุเป้าหมายตามยุทธศาสตร์ชาติ ปี 2568 โดยสํานักงานสภาพัฒนาการเศรษฐกิจและสังคมแห่งชาติ (สคช.)ขอให้ทุกหน่วยงานพิจารณาความเกี่ยวข้องตามเป้าหมายแผนแม่บทย่อย (Y1) ทั้ง 140 เป้าหมาย และเปิดให้หน่วยงานต่าง ๆ จัดทําข้อเสนอโครงการฯ (X) และนําเข้าในระบบ eMENSCR ภายในเดือนสิงหาคม 2566 และนําเสนอโครงการ Flagship 2568 ของสํานักงานปลัดกระทรวงอุตสาหกรรม ภายใต้ 11 แผนแม่บท 17 แผนแม่บทย่อย 18 เป้าหมาย สู่การส่งเสริมผู้ประกอบการที่ดี
รองปลัดฯ ณัฏฐิญา กล่าวว่า การนําเสนอโครงการ (Flagship) เพื่อขับเคลื่อนให้บรรลุเป้าหมายตามยุทธศาสตร์ชาติ ประจําปีงบประมาณ พ.ศ.2568 สปอ.มีการเสนอ Flagship ปี 2568 จํานวน 74 โครงการ ภายใต้นโยบาย MIND ใช้หัวและใจ ปั้นอุตสาหกรรมคู่ชุมชน สู่อุตสาหกรรมดี อยู่คู่กับชุมชนอย่างยั่งยืน ชุมชนรักโรงงาน โรงงานรัก ชุมชน และสร้างการกระจายรายได้สู่ชุมชน โดยปลัดกระทรวงอุตสาหกรรม มีนโยบายให้นําเสนอโครงการตามประเภทของโครงการในแต่ละพื้นที่ เช่น อุตสาหกรรมชีวภาพ อุตสาหกรรมแห่งอนาคต BCG เป็นต้น
ทั้งนี้ ได้มอบหมายให้ ผตร.อก. ที่กํากับดูแลกลุ่มตรวจที่ 1-6 เข้าไปบูรณาการโครงการฯ โดยเน้นการพัฒนาในพื้นที่และการจัดกลุ่มโครงการฯ ที่มีแนวทางการพัฒนาใกล้เคียงกันไว้ในกลุ่มเดียวกัน เพื่อให้เกิดการบริหารงบประมาณอย่างมีประสิทธิภาพเพิ่มขึ้นต่อไป
รัฐบาลไทย-ข่าวทำเนียบรัฐบาล-“วราวุธ” หนุนการท่องเที่ยวอย่างรับผิดชอบต่อสังคมและสิ่งแวดล้อม มุ่งสร้างสังคมที่ยั่งยืนไปสู่ลูกหลาน
วันศุกร์ที่ 14 กรกฎาคม 2566
“วราวุธ” หนุนการท่องเที่ยวอย่างรับผิดชอบต่อสังคมและสิ่งแวดล้อม มุ่งสร้างสังคมที่ยั่งยืนไปสู่ลูกหลาน
“วราวุธ” หนุนการท่องเที่ยวอย่างรับผิดชอบต่อสังคมและสิ่งแวดล้อม มุ่งสร้างสังคมที่ยั่งยืนไปสู่ลูกหลาน
“วราวุธ” หนุนการท่องเที่ยวอย่างรับผิดชอบต่อสังคมและสิ่งแวดล้อม มุ่งสร้างสังคมที่ยั่งยืนไปสู่ลูกหลาน
เมื่อวันที่ 12 กรกฎาคม 2566 เวลา 15.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) กล่าวปาฐกถาพิเศษ หัวข้อ Environment Situation for Tourism ในหลักสูตรการบริหารการท่องเที่ยวสําหรับผู้บริหารระดับสูง รุ่นที่ 4 ประจําปี 2566 (Tourism Management Program for Executives: TME4) จัดโดยศูนย์พัฒนาวิชาการด้านตลาดการท่องเที่ยว (TAT Academy) โดยมีผู้บริหารในแวดวงการท่องเที่ยวทั้งจากภาครัฐและภาคเอกชน เข้าร่วมรับฟัง ณ โรงแรมเรดิสัน บลู พลาซ่า กรุงเทพมหานคร เพื่อเปิดมุมมองและแนวคิดเกี่ยวกับสถานการณ์ด้านสิ่งแวดล้อมของประเทศไทย และผลกระทบของทรัพยากรธรรมชาติที่เปลี่ยนแปลงไปต่ออุตสาหกรรมการท่องเที่ยว เพื่อส่งเสริมให้เกิดความเข้าใจเกี่ยวกับนโยบายส่งเสริมอุตสาหกรรมการท่องเที่ยวที่รับผิดชอบต่อสังคมและสิ่งแวดล้อม
นายวราวุธ กล่าวว่า ปัจจัยความเสี่ยงทางเศรษฐกิจทั่วโลกในอีก 10 ปีข้างหน้า มีแนวโน้มมาจากผลกระทบของการเปลี่ยนแปลงสภาพภูมิอากาศ ซึ่งภาคการท่องเที่ยว เป็นภาคเศรษฐกิจที่สร้างรายได้ให้กับประเทศไทยอย่างมหาศาล ต่างต้องพึ่งพาและส่งผลกระทบต่อทรัพยากรธรรมชาติและสิ่งแวดล้อม ดังนั้น โอกาสและทางรอดของการท่องเที่ยวในปัจจุบัน คือ การมุ่งสู่ความยั่งยืน ที่ผ่านมากระทรวงทรัพยากรธรรมชาติและสิ่งแวดล้อมจับมือกับหลายหน่วยงานในการยกระดับการท่องเที่ยวแบบลดโลกร้อน เพื่อเดินหน้าสู่ระบบเศรษฐกิจสีเขียว ส่งเสริมการท่องเที่ยวที่มีการปล่อยคาร์บอนสุทธิเป็นศูนย์ หรือการท่องเที่ยวแบบคาร์บอนนิวทรัล (Carbon Neutral Tourism) เพื่อเพิ่มขีดความสามารถในการแข่งขันของภาคการท่องเที่ยวในตลาดสากล ควบคู่ไปกับการดูแลรักษาธรรมชาติและสิ่งแวดล้อมอย่างต่อเนื่อง เหล่านี้ คือ แนวทางที่จะทําให้อุตสาหกรรมการท่องเที่ยวของประเทศไทยก้าวไปสู่ความยั่งยืน ซึ่งการแก้ไขปัญหา Climate Change ต้องได้รับความร่วมมือจากทุกองค์กร ทุกกระทรวง ทั้งภาคเอกชน ภาคอุตสาหกรรม และภาคธุรกิจ โดยเฉพาะภาครัฐที่จะต้องมีมิติในการแก้ไขปัญหาเรื่องการเปลี่ยนแปลงสภาพภูมิอากาศ ดังนั้น การท่องเที่ยวที่ส่งเสริมการอนุรักษ์และรักษาซึ่งทรัพยากรธรรมชาติที่มีอยู่อย่างจํากัด คือ หัวใจที่สําคัญที่จะสร้างความยั่งยืนไปสู่ลูกหลานต่อไป
รัฐบาลไทย-ข่าวทำเนียบรัฐบาล-Utilization of FTA preferences by Thai exporters tallies US$25,831.09 million in first 4 months of 2023
วันพฤหัสบดีที่ 13 กรกฎาคม 2566
Utilization of FTA preferences by Thai exporters tallies US$25,831.09 million in first 4 months of 2023
Utilization of FTA preferences by Thai exporters tallies US$25,831.09 million in first 4 months of 2023
July 12, 2023, Deputy Government Spokesperson Ratchada Thanadirek disclosed that Prime Minister and Defense Minister Gen. Prayut Chan-o-cha was pleased with the use of free trade agreement (FTA) privileges by Thai exporters during the first 4 months of 2023 (January – April 2023), as reported by Ministry of Commerce’s Department of Foreign Trade.
According to the report, utilization of FTA preferences by Thai exporters with 12 FTA partners in the first 4 months of 2023 tallied US$25,831.09 million, with the rise in value (comparing to the same period of last year) for: 1) ASEAN – China Free Trade Area (ACFTA), an increase of 6.98% with fresh durian being major export product; 2) ASEAN – Australia – New Zealand Free Trade Area (AANZFTA), an increase of 12.76% with automotives and other types of vehicles as major export products; 3) Thailand-Peru Closer Economic Partnership (TPCEP), an increase of 2.16% with cotton yarn being major export product; and 4) Regional Comprehensive Economic Partnership (RCEP), an increase of 106.72%, with lubricant as major export product. The Department of Foreign Trade also reported the export overview in the first 4 months of 2023, which recorded US$92,003.3 million in value, higher than the five-year average and contracting at a lower rate than most countries in the region.
The Deputy Government Spokesperson added that the Prime Minister has continued to support FTA negotiation as a Government policy in order in increase trade and investment opportunity of Thai business operators and exporters in the new markets. The Government, through the Department of Trade Negotiations, has planned to upgrade and push forward FTA with more countries and regions, i.e., elevating ACFTA, and pursuing FTA negotiation between ASEAN and Canada, Thailand - Sri Lanka FTA, and the FTA between Thailand - European Free Trade Association (EFTA) which is expected to complete by 2025.
รัฐบาลไทย-ข่าวทำเนียบรัฐบาล-ปลัดฯ ณัฐพล กำชับสำนักงานอุตสาหกรรมจังหวัด เร่งแก้ไขปัญหาข้อร้องเรียน พร้อมบูรณาการนโยบาย MIND ใช้ "หัว" และ "ใจ" ปั้นอุตสาหกรรมคู่ชุมชนอย่างยั่งยืน
วันศุกร์ที่ 14 กรกฎาคม 2566
14/07/2566
ปลัดฯ ณัฐพล กําชับสํานักงานอุตสาหกรรมจังหวัด เร่งแก้ไขปัญหาข้อร้องเรียน พร้อมบูรณาการนโยบาย MIND ใช้ "หัว" และ "ใจ" ปั้นอุตสาหกรรมคู่ชุมชนอย่างยั่งยืน
ปลัดฯ ณัฐพล กําชับสํานักงานอุตสาหกรรมจังหวัด เร่งแก้ไขปัญหาข้อร้องเรียน พร้อมบูรณาการนโยบาย MIND ใช้ "หัว" และ "ใจ" ปั้นอุตสาหกรรมคู่ชุมชนอย่างยั่งยืน
วันที่ 13 กรกฎาคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานเปิดงานสัมมนาเชิงปฏิบัติการ เรื่อง ส่งเสริมการประกอบการตามนโยบาย MIND เพื่อแก้ไขปัญหาข้อร้องเรียนอย่างยั่งยืน ครั้งที่ 2 พร้อมย้ําการใช้ "หัว" และ "ใจ" ในการทํางานส่งเสริมผู้ประกอบการผ่านนโยบาย MIND ครอบคลุมทั้ง 4 มิติ ให้แก่เจ้าหน้าที่กระทรวงอุตสาหกรรมจาก สอจ. ในเขตภาคตะวันออกและภาคกลาง สํานักงานอุตสาหกรรมพื้นฐานและการเหมืองแร่ เขต 7 และศูนย์วิจัยและเตือนภัยมลพิษโรงงานภาคตะวันออก และภาคตะวันตก กรมโรงงานอุตสาหกรรม รวมถึงกําชับให้ สอจ. บังคับใช้กฎหมายในการกํากับดูแลโรงงานอย่างสุดซอย กล่าวคือ หากพบกรณีโรงงานมีข้อร้องเรียน ให้ สอจ. ดําเนินการตรวจสอบข้อเท็จจริงในประเด็นดังกล่าวโดยละเอียด อีกทั้งยังเพิ่มความเข้มข้นให้ดําเนินการตรวจสอบตามกฎหมาย/กฎระเบียบอื่น ๆ ที่เกี่ยวข้องกับการประกอบกิจการโรงงานในทุกมิติ เพื่อไม่ให้โรงงานกล้ากระทําความผิด โดยมีนายเตมีย์ พันธุวงค์ราช ผู้อํานวยการกองตรวจราชการ กล่าวรายงาน พร้อมกันนี้ได้รับเกียรติจากนายสุรพล ชามาตย์ นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายวาที พีระวรานุพงศ์ รองอธิบดีกรมส่งเสริมอุตสาหกรรม ผู้บริหาร และเจ้าหน้าที่ที่เกี่ยวข้อง เข้าร่วมเปิดงาน ณ โรงแรมโนโวเทล ระยอง ริมเพ รีสอร์ท จังหวัดระยอง
สําหรับการสัมมนาฯ ครั้งนี้ จัดขึ้นระหว่างวันที่ 12-13 กรกฎาคม 2566 โดยมีหัวข้อการบรรยาย อาทิ การดําเนินงานศูนย์รับเรื่องร้องเรียนเกี่ยวกับสํานักงานปลัดกระทรวงอุตสาหกรรม กรณีตัวอย่างและข้อควรรู้เกี่ยวกับคดีศาลปกครอง การแลกเปลี่ยนเรียนรู้แนวทางการแก้ไขปัญหาของ บริษัท แวกซ์ กาเบ็จ รีไซเคิล เซ็นเตอร์ จํากัด เทคนิคการส่งเสริมการประกอบการอุตสาหกรรมให้เกิดผลสัมฤทธิ์
ทั้งนี้ ผลของการสัมมนาฯ ดังกล่าว จะช่วยเสริมสร้างศักยภาพแก่บุคลากรของกระทรวงอุตสาหกรรม รวมถึงเป็นแนวทางในการบูรณาการนโยบาย MIND มุ่งส่งเสริมผู้ประกอบการไปสู่ความสําเร็จ พร้อมกับแก้ไขปัญหาข้อร้องเรียนอย่างยั่งยืน
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี จัดการประชุมระหว่างประเทศว่าด้วยกระบวนการล้มละลายโดยสมัครใจและการขอฟื้นฟูกิจการของวิสาหกิจขนาดกลางและขนาดย่อม
วันศุกร์ที่ 14 กรกฎาคม 2566
14/07/2566
กระทรวงยุติธรรม โดยกรมบังคับคดี จัดการประชุมระหว่างประเทศว่าด้วยกระบวนการล้มละลายโดยสมัครใจและการขอฟื้นฟูกิจการของวิสาหกิจขนาดกลางและขนาดย่อม
กระทรวงยุติธรรม โดยกรมบังคับคดี จัดการประชุมระหว่างประเทศว่าด้วยกระบวนการล้มละลายโดยสมัครใจและการขอฟื้นฟูกิจการของวิสาหกิจขนาดกลางและขนาดย่อมหรือบุคคลธรรมดา: ทางเลือกในการเริ่มต้นใหม่ของลูกหนี้
ในวันศุกร์ที่ ๑๔ กรกฎาคม ๒๕๖๖ เวลา ๐๙.๐๐ น. นายวิษณุ เครืองาม รองนายกรัฐมนตรี รักษาราชการแทน รัฐมนตรีว่าการกระทรวงยุติธรรม เป็นประธานในพิธีเปิดการประชุมระหว่างประเทศว่าด้วยกระบวนการล้มละลายโดยสมัครใจและการขอฟื้นฟูกิจการของวิสาหกิจขนาดกลางและขนาดย่อมหรือบุคคลธรรมดา: ทางเลือกในการเริ่มต้นใหม่ของลูกหนี้ (International Conference on Voluntary Insolvency and SMEs or Individual Reorganization Procedure: Debtors' Option to Restart) ที่กระทรวงยุติธรรม โดยกรมบังคับคดี จัดขึ้นโดยได้รับความร่วมมือจากองค์การเจ้าพนักงานผู้ปฏิบัติงานด้านล้มละลายระหว่างประเทศและธนาคารโลก ในรูปแบบการประชุมทางไกลผ่านจอภาพ (Video Conference) ณ ห้องประชุมชั้น ๙ อาคารกรมบังคับคดี โดยมี นางพงษ์สวาท นีละโยธิน ปลัดกระทรวงยุติธรรม เป็นผู้กล่าวต้อนรับ และนางทัศนีย์ เปาอินทร์ อธิบดีกรมบังคับคดี เป็นผู้กล่าวรายงาน ผู้เข้าร่วมการประชุม ประกอบด้วย ผู้แทนประเทศสมาชิกอาเซียน จํานวน ๘ ประเทศ ได้แก่ เนการาบรูไนดารุสซาลาม ราชอาณาจักรกัมพูชา สาธารณรัฐอินโดนีเซีย สาธารณรัฐประชาธิปไตยประชาชนลาว สาธารณรัฐแห่งสหภาพเมียนมาร์ สาธารณรัฐสิงคโปร์ สาธารณรัฐสังคมนิยมเวียดนาม และราชอาณาจักรไทย และสาธารณรัฐประชาธิไตยติมอร์-เลสเต ในฐานะผู้สังเกตการณ์ รวมถึงเจ้าพนักงานพิทักษ์ทรัพย์ และเจ้าพนักงานบังคับคดีของประเทศไทย จํานวนรวมประมาณ ๕๐๐ คน
การประชุมดังกล่าวได้จัดให้มีการนําเสนอและการอภิปรายในประเด็นที่น่าสนใจ ดังนี้ หัวข้อที่ ๑ การนําเสนอ การบังคับคดีล้มละลายบุคคลธรรมดา : หลักการพื้นฐานและแนวทางการวางแผนการชําระหนี้ หัวข้อที่ ๒ การนําเสนอ พัฒนาการด้านกฎหมายและการให้บริการทางอิเล็กทรอนิกส์ของการบังคับคดีล้มละลายและการฟื้นฟูกิจการของลูกหนี้ ของกรมบังคับคดี หัวข้อที่ ๓ การอภิปรายแบบกลุ่ม ทางเลือกที่ ๑ ของลูกหนี้ การล้มละลายโดยสมัครใจ หัวข้อที่ ๔ การนําเสนอ พัฒนาการกฎหมายฟื้นฟูกิจการ เพื่อจุดประเด็นการพัฒนากฎหมายในประเทศ และภูมิภาคอาเซียน หัวข้อที่ ๕ การอภิปรายแบบกลุ่ม ทางเลือกที่ ๒ ของลูกหนี้ การฟื้นฟูกิจการสําหรับลูกหนี้ SMEs และสําหรับลูกหนี้บุคคลธรรมดา หัวข้อที่ ๖ การนําเสนอ พัฒนาการกฎหมายล้มละลายของบุคคลธรรมดา ในมุมมองของสหราชอาณาจักรและองค์การเจ้าพนักงานผู้ปฏิบัติงานด้านล้มละลายระหว่างประเทศ และหัวข้อที่ ๗ การนําเสนอ พัฒนาการของการล้มละลายของบุคคลธรรมดา ในปี พ.ศ.๒๕๖๖ ในสาธารณรัฐประชาชนจีน สาธารณรัฐอุซเบกิสถาน และสาธารณรัฐคาซัคสถาน
สําหรับการประชุมครั้งนี้ กรมบังคับคดีจะได้มีการรวบรวมความรู้ ประสบการณ์ และแนวปฏิบัติที่ดีเลิศด้านการบังคับคดีล้มละลาย และการฟื้นฟูกิจการของลูกหนี้ จากผู้นําเสนอ ผู้อภิปราย รวมถึงข้อคิดเห็นจากผู้แทนประเทศสมาชิกอาเซียน ประเทศคู่เจรจา รวมถึงหน่วยงานหรือองค์การระหว่างประเทศที่เกี่ยวข้อง มาพัฒนางานด้านการบังคับคดีล้มละลาย และการฟื้นฟูกิจการของลูกหนี้ของประเทศไทยให้เป็นมาตรฐานสากลต่อไป
รัฐบาลไทย-ข่าวทำเนียบรัฐบาล-“ทิพานัน”ชี้ผลงาน “พล.อ.ประยุทธ์” ดึงดัชนีผู้บริโภคปรับตัวดีขึ้นต่อเนื่อง สะท้อนการเติบโตเศรษฐกิจไทย คาดเป้าท่องเที่ยวฟื้น 100%ปี67  ดันดัชนีพุ่งอีก
วันศุกร์ที่ 14 กรกฎาคม 2566
14/07/2566
“ทิพานัน”ชี้ผลงาน “พล.อ.ประยุทธ์” ดึงดัชนีผู้บริโภคปรับตัวดีขึ้นต่อเนื่อง สะท้อนการเติบโตเศรษฐกิจไทย คาดเป้าท่องเที่ยวฟื้น 100%ปี67  ดันดัชนีพุ่งอีก
“ทิพานัน”ชี้ผลงาน “พล.อ.ประยุทธ์” ดึงดัชนีผู้บริโภคปรับตัวดีขึ้นต่อเนื่อง สะท้อนการเติบโตเศรษฐกิจไทย คาดเป้าท่องเที่ยวฟื้น 100%ปี67  ดันดัชนีพุ่งอีก
วันที่ 14 กรกฎาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีและพอใจผลการสํารวจความเชื่อมั่นของผู้บริโภคในเดือนมิถุนายน 2566 มหาวิทยาลัยหอการค้าไทย พบว่าปรับตัวดีขึ้นจากระดับ 55.7 เป็น 56.7 โดยปรับตัวดีขึ้นต่อเนื่องเป็นเดือนที่ 13 และอยู่ในระดับสูงสุดในรอบ 40 เดือนนับตั้งแต่เดือนมีนาคม 2563 เป็นต้นมา เนื่องจากผู้บริโภครู้สึกว่าเศรษฐกิจเริ่มปรับตัวดีขึ้นหลังจากที่การท่องเที่ยวฟื้นตัวขึ้นอย่างชัดเจน ส่งผลให้เกิดเม็ดเงินหมุนเวียนในประเทศมากขึ้น ประกอบกับราคาน้ํามันปรับตัวลดลง ทําให้ประชาชนรู้สึกผ่อนคลายเรื่องค่าครองชีพลง ส่งผลให้ความเชื่อมั่นของผู้บริโภคทุกรายการปรับตัวดีขึ้นทุกรายการอย่างมีนัยสําคัญ
น.ส.ทิพานัน กล่าวว่า ดัชนีเชื่อมั่นผู้บริโภคที่ปรับตัวดีขึ้นต่อเนื่องทุกรายการ สะท้อนการเติบโตของเศรษฐกิจ เพราะเมื่อผู้บริโภคมีความเชื่อมั่น จะมีการใช้จ่าย และการลงทุนที่เพิ่มมากขึ้น อีกทั้งเมื่อพิจารณา ปัจจัยเรื่องการท่องเที่ยว ที่เป็นเครื่องยนต์ขับเคลื่อนเศรษฐกิจ จะพบว่า การท่องเที่ยวแห่งประเทศไทย หรือททท.วางเป้าหมายปี 2567 การท่องเที่ยวฟื้นตัว 100% เท่ากับปี 2562 ก่อนโควิด-19 ระบาด คาดว่าจะสร้างรายได้รวมการ ท่องเที่ยว 3,098,606 ล้านบาท คิดเป็นสัดส่วน 16% ของผลิตภัณฑ์มวลรวมภายในประเทศ (จีดีพี) ซึ่งเชื่อมั่นว่า ปัจจัยดังกล่าวจะฉุดดัชนีความเชื่อมั่นผู้บริโภคให้เพิ่มมากขึ้น
“จะเห็นได้ว่า มาตรการต่างๆ ตามแนวนโยบายของพล.อ.ประยุทธ์ผลิดอกออกผล เป็นที่ประจักษ์ ไม่ว่าจะเป็นนโยบายเปิดประเทศ มาตรการกระตุ้นเศรษฐกิจ การเร่งขับเคลื่อนโครงสร้างพื้นฐาน เกิดการลงทุนจากภาครัฐ เกิดการขยายตัวของตลาดแรงงาน การสร้างงานและสร้างรายได้ จึงเกิดความเชื่อมั่นของผู้บริโภคและนําไปสู่การอยู่ดีกินดี ของพี่น้องประชาชนที่เห็นผลดีตามลําดับ” น.ส.ทิพานัน กล่าว
รัฐบาลไทย-ข่าวทำเนียบรัฐบาล-PM orders concerned agencies to be on alert for possible flash flood and mudslide during July 15-20
วันศุกร์ที่ 14 กรกฎาคม 2566
14/07/2566
PM orders concerned agencies to be on alert for possible flash flood and mudslide during July 15-20
PM orders concerned agencies to be on alert for possible flash flood and mudslide during July 15-20
July 14, 2023, Deputy Government Spokesperson Ratchada Thanadirek disclosed that Prime Minister and Defense Minister Gen. Prayut Chan-o-cha ordered concerned agencies to be on alert for possible flood, inundation, and mudslide especially in the areas with accumulated precipitation of more than 90mm in 24 hours, and areas at risk of frequent flooding, following the information released by the National Water Command Center on the strong monsoon trough which is moving down to the North and the Northeast. Coupling with the strong southwest monsoon that prevails across the Andaman Sea, the South, and the Gulf of Thailand, continued heavy and very heavy rainfall is forecasted, especially in some areas in the East and provinces along the Andaman Coast. The National Water Command Center has compiled and analyzed data obtained from the Thai Meteorological Department, Hydro Informatics Institute (Public Organization), Department of Water Resources, and Department of Mineral Resources, and come up with the list of areas that are prone to flash flood, inundation, and mudslide during July 15-20, 2023 as follows:
(1) The North: Chiang Rai (Mae Sai and Mae Chan districts), Nan (Chalerm Phrakiat, Pua, and Chiang Klang districts), Mae Hong Son (Muang, Mae La Noi, Mae Sariang, Khunyuam, Pang Mapha, Pai, and Sob Moei districts), Tak (Mae Ramad, Mae Sot, Phob Phra, Tha Songyang, and Umphang districts)
(2) The Northeast: Nong Khai (Muang district), Bueng Kan (Seka, and Bueng Khong Long districts), Sakon Nakhon (Khok Si Suphan district), Roi-Et (Sela Phum and Phon Thong districts), Ubon Ratchathani (Bundarik district)
(3) The East: Rayong (Khao Chamao and Klaeng districts), Chanthaburi (Muang, Khlung, Khao Khitchakut, Tha Mai, Makham, and Kaeng Hang Maeo districts), Trat (Muang, Bo Rai, Koh Chang, and Koh Kood districts)
(4) The South: Chumphon (Pa Toh district), Ranong (Muang, Suk Samran, and Kapur districts), Phang-nga (Kapong, Kuraburi, Takua Thung, Takua Pa, and Thai Mueang districts), Phuket (Muang, Kathu, and Thalang districts), Krabi (Muang, Koh Lanta, Khlong Thom, Mua Khlong, and Ao Leuk districts), Trang (Muang, Kantang, Huay Yod, and Palian districts), Satun (Thung Wa, Manang, Tha Pae, and Khuan Kalong districts), Phatthalung (Muang, Pa Bon, and Khuan Khanun districts), and Narathiwat (Ra-ngae district)
The Prime Minister has ordered concerned agencies and governors of the flood/mudslide prone provinces to be on alert. They are instructed to mobilize integrative operation in closely monitoring daily weather and water situation, clearing possible water obstructions, ensuring that reservoirs and related constructions, as well as river banks, remain intact, and providing immediate assistance to the affected people.